শনিবার আট পাক সামরিক ঘাঁটিতে আঘাত ভারতের

ওয়েবডেস্ক: পাকিস্তানের (Pakistan) ৮টি সামরিক ঘাঁটিতে প্রত্যাঘাত করল ভারত (India)। শনিবার রফিকুই, মুরিদ, চাকলালা, রাহিম ইয়ার খান, সুক্কুর, চুনিয়ান, পাসরুর, শিয়ালকোটে এই আঘাত (Strike) করা হয়েছে। ব়্যাডার ইউনিট, অস্ত্র মজুতের ঘরে আঘাত হানা হয়েছে। পাকিস্তান ক্রমাগত ভারতের সামরিক ঘাঁটিগুলিকে (Military Installations) টার্গেট করছিল। পাকিস্তান তাতে ফলপ্রসূ হয়নি। ভারতের আকাশ প্রতিরক্ষা ব্যবস্থা তা প্রতিহত করে। পাকিস্তানকে জবাব দিতে এই প্রত্যাঘাত করা হয়েছে এদিন।

শুক্রবার জম্মু ও কাশ্মীর, পাঞ্জাব, রাজস্থান, গুজরাটের ২৬টি জায়গায় হামলার চেষ্টা করে পাকিস্তান। ভারতের উইং কমান্ডার ব্যোমিকা সিং জানিয়েছেন, দেশের সশস্ত্র বাহিনী সফলভাবে এই হুমকিকে বেশিরভাগই প্রতিহত করেছে। সামান্য ক্ষতি হয়েছে উধমপুর, পাঠানকোট, আদমপুর ও ভুজ বায়ুসেনা ঘাঁটিতে। নাস্তানাবুদ পাকিস্তান মরিয়া হয়ে স্বাস্থ্যকেন্দ্র, স্কুল, এয়ারবেসে হামলা চালিয়েছে। আন্তর্জাতিক মহলের কাছে ভারতের নামে অপপ্রচার করছে।

আরও পড়ুন: পাকিস্তানের বিরুদ্ধে আরও কড়া পদক্ষেপ নিতে চলেছে ভারত

উল্লেখ্য, এদিন বিকেল থেকে সংঘর্ষ বিরতির কথা ঘোষণা করা হয়। ভারত জানিয়েছে ১২ মে পর্যন্ত ওই সংঘর্ষ বিরতি চলবে। এদিন বিকেল ৫টা থেকেই ওই সংঘর্ষ বিরতি শুরু হয়েছে। পাকিস্তানের কান্নায় ভারতের সংঘর্ষ বিরতির সিদ্ধান্ত।