পহেলগাঁওয়ে হামলা, পাকিস্তানের সামরিক সক্রিয়তা

ওয়েবডেস্ক: ফের সার্জিক্যাল স্ট্রাইক! পাকিস্তানকে (Pakistan) কতটা কড়া জবাব দেওয়া উচিত, দেশবাসীর মুখে মুখে এই কথা শোনা যাচ্ছে। তারই মধ্যে পহেলগাঁওয়ে (Pahalgam) জঙ্গি হামলার পর পাকিস্তানে সামরিক তৎপরতা শুরু। সামরিক ঘাঁটিতে (Military Base) মিলিটারি প্লেন ফিরিয়ে আনা হচ্ছে। জম্মু ও কাশ্মীর সীমান্তে নিরাপত্তা (Security) বাড়াচ্ছে পাকিস্তান। ২০১৯ সালে পুলওয়ামা হামলার পর বালাকোটে জইশ-ই-মহম্মদ ট্রেনিং ক্যাম্প টার্গেট করেছিল ভারত। এয়ার স্ট্রাইক করা হয়েছিল।

ফ্লাইট ট্র্যাকিং ওয়েবসাইট থেকে স্ক্রিনশট নেওয়া হয়েছে। সেখানে সামরিক বিমানের গতিবিধি লক্ষ্য করা গিয়েছে। দেখা যাচ্ছে, পাকিস্তান এয়ারফোর্সের প্লেন করাচির সাউদার্ন এয়ার কমান্ড ছেড়ে যাচ্ছে। রাওয়ালপিন্ডির কাছে পাকিস্তানের নূর খান এয়ার বেসকে সক্রিয় হতে দেখা গিয়েছে। এদিন ভারতেও নিরাপত্তা সংক্রান্ত ক্যবিনেট কমিটির গুরুত্বপূর্ণ বৈঠক হয়েছে।

পহেলগাঁও হামলার দায় স্বীকার করেছে লস্কর ই তইবার ছায়া সংহগঠন দ্য রেজিস্ট্যান্স ফোর্স। সম্প্রতি পাক সেনা প্রধান অসীম মুনির কাশ্মীরকে পাকিস্তানের জুগুলার ভেন বলেন। নতুন করে ভাইরাল হয়েছে সেই ভিডিয়ো। এদিকে মঙ্গলবার ওই হামলার পর থেকে বুধবার দেখা গেল পর্যটকরা আতঙ্কে রয়েছেন।